Ιρακινή Αστυνομία

Η Ιρακινή Αστυνομία (αραβικά: الشرطة العراقية, αγγλικά: Iraqi Police, IP) είναι η ένστολη αστυνομική δύναμη που είναι επιφορτισμένη με την επιβολή του νόμου στο Ιράκ. Υπάγεται στο ιρακινό Υπουργείο Εσωτερικών. Η Ιρακινή Αστυνομία ανοίκει στις ευρύτερες ιρακινές δυνάμεις ασφαλείας.

Ιστορία
Η προπολεμική αστυνομική υπηρεσία είχε χαμηλή προτεραιότητα καταστολής και ήταν επαγγελματική. Η αστυνομία αναμενόταν να παραμείνει συνεκτική και να αποτελέσει χρήσιμο εργαλείο και μετά την εισβολή, υπό την Προσωρινή Αρχή Συνασπισμού. Σκοπός της ήταν να αποτελέσει τη βάση για την αστυνομική δύναμη του νέου Ιράκ, αλλά η πολιτική αναταραχή προκάλεσε την εγκατάλειψη του σχεδίου αυτού. Μετά την επείγουσα κατανομή επιδομάτων, κάποιοι αστυνομικοί επέστρεψαν ειδικά στη Βαγδάτη και η στρατιωτική αστυνομία του Στρατού των ΗΠΑ πραγματοποίησε εκγύμναση έκτακτης ανάγκης. Ταυτόχρονα, στο νότο οι βρετανικές δυνάμεις άρχισαν να δημιουργούν τοπικές αστυνομικές δυνάμεις σε συντονισμό με Σιίτες θρησκευτικούς ηγέτες. Στο βορρά, οι κουρδικές δυνάμεις ασφαλείας δεν διέκοψαν τη λειτουργία τους και στη Μοσούλη προσλήφθηκαν χιλιάδες πρώην αστυνομικοί από τον στρατηγό Ντέιβιντ Πετρέους για τη διατήρηση της δημόσιας τάξης.

Εν τω μεταξύ, οι προσωρινές αρχές συνεργάστηκαν με το Υπουργείο Εσωτερικών προκειμένου να απομακρύνουν τους υπαλλήλους του καθεστώτος Μπάαθ (7.000 αστυνομικοί αποπέμφθηκαν από τον Μπέρναρντ Κέρικ μόνο στη Βαγδάτη) και να συστήσουν σύντομα αστυνομικές δυνάμεις. Κατά τους πρώτους τέσσερις μήνες, ξεκίνησε το πρώτο εκπαιδευτικό πρόγραμμα και εκπαιδεύτηκαν περισσότεροι από 4.000 αξιωματικοί. Στις προσλήψεις του 2003, οι αιτούντες ήταν κυρίως πρώην στρατιωτικοί και αστυνομικοί που υπηρετούσαν υπό τις διαταγές του καθεστώτος Μπάαθ. Στα τέλη του 2003, η Ιρακινή Αστυνομία ανέρχονταν επίσημα σε 50.000 αξιωματικούς.

 Σύνθεση 
Το 2009 η Ιρακινή Αστυνομία βρισκόταν υπό τη διοίκηση του Υποστρατήγου Χουσεΐν Τζασίμ Αλαουάντι. Η Πολυεθνική Διοίκηση Μετάβασης Ασφαλείας – Ιράκ (αγγλ. ) ήταν ένας οργανισμός της Κεντρικής Διοίκησης των Ηνωμένων Πολιτειών με αποστολή την εκπαίδευση, καθοδήγηση και εξοπλισμό όλων των ιρακινών πολιτικών δυνάμεων ασφαλείας. Η MNSTC-I είχε επίσης ως στόχο να εκπαιδεύσει τους αντίστοιχους φορείς της ιρακινής κυβέρνησης ώστε να αναλάβουν τον ρόλο τους. Η Πολυεθνική Διοίκηση Μετάβασης Ασφαλείας – Ιράκ διαλύθηκε το 2010.

Η Ιρακινή Αστυνομία έχει τρεις βασικούς κλάδους:

 Ιρακινή Αστυνομική Υπηρεσία (Iraqi Police Service - IPS): Οργανισμός με ένστολους υπαλλήλους, επιφορτισμένος με τη γενική περιπολία των πόλεων του Ιράκ και την αντιμετώπιση περιστατικών. Περί το 2004 αποτελείτο από περίπου 67.000 προσωπικό. 

 Ομοσπονδιακή Αστυνομία (Federal Police - FP): Παραστρατιωτική οργάνωση με στόχο τη γεφύρωση του χάσματος μεταξύ της αστυνομίας και του στρατού. Ανταποκρίνεται σε εσωτερικά περιστατικά πέραν των δυνατοτήτων της Υπηρεσίας Ιρακινής Αστυνομίας (IPS), αλλά όχι τόσο σοβαρά ώστε να απαιτηθεί ο Ιρακινός Στρατός. Περί το 2005 αποτελείτο από περίπου 40.000 αστυνομικούς. Η Ομοσπονδιακή Αστυνομία ιδρύθηκε ως Ειδική Αστυνομία () στις 15 Αυγούστου 2004, με σκοπό την παροχή εθνικής ικανότητας ταχείας αντίδρασης για την αντιμετώπιση ένοπλων εξεγέρσεων, μεγάλης κλίμακας πολιτικής ανυπακοής και διαδηλώσεων. Το 2005, το Υπουργείο Εσωτερικών συνένωσε τα επί τούτω αστυνομικά τάγματα του σε Μονάδα Αντιμετώπισης Εκτάκτων Αναγκών (μονάδα SWAT), την 8η Μηχανοκίνητη Ταξιαρχία της Αστυνομίας (3 μηχανοκίνητα τάγματα), τη Διεύθυνση Δημόσιας Τάξης (4 ταξιαρχίες/12 τάγματα) και τη Διεύθυνση Ειδικών Αστυνομικών Καταδρομών (4 ταξιαρχίες/12 τάγματα). Στις 30 Μαρτίου 2006 μετονομάστηκε σε Εθνική Αστυνομία του Ιράκ (NP) και την 1η Αυγούστου 2009 η NP μετονομάστηκε σε Ομοσπονδιακή Αστυνομία.
Από το 2003, το Γραφείο Διεθνών Υποθέσεων Ναρκωτικών και Υποθέσεων Επιβολής του Νόμου των ΗΠΑ ( - INL) ξεκίνησε πρόγραμμα βοήθειας της κυβερνήσεως του Ιράκ ως προς τη βελτίωση του συστήματος ποινικής δικαιοσύνης. Το πρόγραμμα αποτελεί μέρος του Διεθνούς Προγράμματος Βοήθειας Εκπαίδευσης Ποινικών Ερευνών - . Μεταξύ άλλων, υποστήριξε τις ιρακινές αστυνομικές δυνάμεις, συμπεριλαμβανομένου της Ιρακινής Αστυνομίας, της Ιρακινής Αστυνομικής Υπηρεσίας και του Τμήματος της Συνοριακής Επιβολής παραχωρόντας νομικούς συμβούλους, και άλλο προσωπικό από αμερικανικά υπουργεία ή αστυνομικές δυνάμεις και επενδύοντας σε υποδομές. Το ICITAP υποστήριξε την Ιρακινή Σοφρωνιστική Υπηρεσία να αναδομήσει το εθνικό σύστημα φυλακών.

Μέχρι το 2012–13 υπήρχαν τέσσερις Μεραρχίες Ομοσπονδιακής Αστυνομίας, κατανεμημένες σε όλη τη χώρα. Η 1η και η 2η Μηχανοκίνητη Μεραρχία είχαν έδρα τη Βαγδάτη και δημιουργήθηκαν από την πρώην Μεραρχία Καταδρομών και τη Διεύθυνση Δημοσίας Τάξης. 

Η 3η Μεραρχία Ομοσπονδιακής Αστυνομίας, υπό την αιγίδα της Διοίκησης Επιχειρήσεων Νινευής με έδρα τη Μοσούλη, κατέρρευσε κατά την επίθεση του ISIS στο Βόρειο Ιράκ στις 9 Ιουνίου του 2014. Αυτό ήταν αποτέλεσμα του ότι έπεσαν στη μάχη πολλά μέλη της, αλλά και ο Αστυνομικός Υποδιευθυντής SWAT Ριγιάν Αμπντ-Αλ Ραζάκ και ο Θιγιάμπ Αλ-Ομπάιντι, Αστ. Υποδιευθυντής της 4ης Ταξιαρχίας, ενώ είχε ακολουθήσει και η καταστροφή της έδρας του 3ου Τάγματος. Η 4η Μεραρχία είχε έδρα τη Βασόρα. Ορισμένες ενισχυτικές μονάδες, όπως η 9η Ταξιαρχία της 4ης Μεραρχίας Ομοσπονδιακής Αστυνομίας, επίσης διαλύθηκαν όταν αναπτύχθηκαν στην πρώτη γραμμή. Ολόκληρη η Μεραρχία κατέρρευσε και τράπηκε σε φυγή αργότερα το απόγευμα της 9ης Ιουνίου.

 Υποστηρικτικές Δυνάμεις: Οι υπόλοιποι υποστηρικτικοί οργανισμοί συμπεριλαμβάνουν: 
 Τμήμα Συνοριακής Επιβολής (Department of Border Enforcement): Το Τμήμα Συνοριακής Επιβολής έχει ως αποστολή τη περιπολία και φύλαξη των συνόρων και των σημείων εισόδου του Ιράκ. Περί το 2005, αποτελείτο από περίπου 9.000 αστυνομικούς. Το Τμήμα αποτελείται από: Συνοριακή Αστυνομία, Γραφείο Πολιτικής Τελωνειακής Επιθεώρησης, Γραφείο Επιθεώρησης Μετανάστευσης και Γραφείο Ιθαγένειας και Πολιτικών Υποθέσεων.Αυτό το άρθρο περιλαμβάνει κείμενο από μια δημοσίευση που αποτελεί πλέον κοινό κτήμα: 
 Ιρακινή Σωφρονιστική Υπηρεσία (Iraqi Corrections/Correctional Service - ICS): Η Ιρακινή Σωφρονιστική Υπηρεσία είναι υπεύθυνη για τα σωφρονιστικά καταστήματα (φυλακές) του Ιράκ. Υπάγεται στο Υπουργείο Δικαιοσύνης του Ιράκ και έχει ύπο την ευθύνη της συνολικά 24 φυλακές το 2017. Επίσης η υπηρεσία έχει μία Μονάδα Εσωτερικών Υποθέσεων.
 Υπηρεσία Προστασίας Εγκαταστάσεων (Facilities Protecion Service): Η Υπηρεσία Προστασίας Εγκαταστάσεων προστατεύει κυβερνητικά κτίρια και εγκαταστάσεις της Ιρακινής κυβέρνησης.

 Παραπομπές 

 Εξωτερικοί σύνδεσμοι 

Κατηγορία:Ιράκ